**ՀԱՎԵԼՎԱԾ 1**

**տեխնիկական բնութագիր –**

**գնման ժամանակացույցի**

**ՏԵԽՆԻԿԱԿԱՆ ԲՆՈՒԹԱԳԻՐ**

***Գիտելիքի միջազգային ֆորում.***

*Ակադեմիական քաղաք ծրագիրը, ՀՀ կրթության, գիտության, մշակույթի և սպորտի նախարարության հետ համատեղ, կազմակերպում է երկօրյա միջազգային ֆորում՝ ներկայացնելու Ակադեմիական քաղաք ծրագրի առաքելությունն ու տեսլականը՝ որպես համաշխարհային մակարդակի կրթական, գիտական և նորարարական կենտրոն։*

*Ֆորումը տեղի կունենա 2025 թ․ հոկտեմբերի 20-21-ը, «Դվին» հյուրանոցային համալիրի «Դվին Մյուզիք Հոլ» սրահում։ Ակնկալվում է հյուրընկալել շուրջ 250-300 մասնակից։ Միջոցառմանը նախատեսվում է ՀՀ վարչապետի, ԿԳՄՍ նախարարի, բարձրաստիճան պաշտոնյաների, միջազգային կազմակերպությունների ներկայացուցիչների, ՀՀ–ում արտակարգ և լիազոր դեսպանների, տեղական համալսարանների, ինչպես նաև միջազգային առաջատար համալսարանների և կազմակերպությունների ներկայացուցիչների մասնակցությունը։*

**Իրականացվող միջոցառման նկարագրություն և կատարման ենթակա ծառայությունների ցանկ.**

*Ծրագրի պարտադիր պահանջներ միջոցառման անցկացման համար՝*

1) Միջոցառման կոնցեպտի և մարքեթինգային մանրամասն պլանի մշակում Ակադեմիական քաղաք ծրագրի աշխատակազմի հետ,

2) Միջոցառումից առնվազն 1 ամիս առաջ Ակադեմիական քաղաք ծրագրի բոլոր սոցիալական թվային հարթակներում, տեղացի բլոգերների, ինչպես նաև ավելի լայն լսարան ունեցող սոցիալական հարթակներում միջոցառման մասին տեղեկատվության տարածում հայերեն և անգլերեն լեզուներով (Ակադեմիական քաղաք ծրագրի աշխատակազմի հետ համաձայնեցմամբ),

3) Տեղեկատվական նյութերի մշակում, դիզայն և տպագրություն (բոլոր նյութերը ենթակա են Ակադեմիական քաղաք ծրագրի աշխատակազմի հետ նախնական համաձայնեցման), (press wall – 1 հատ, նվազագույնը բաններներ – 3 հատ, նվազագույնը ցուցանակներ – 2 հատ, անձնակազմի և կամավորների բեյջեր – 50 հատ,

4) Միջոցառման ֆոտո և վիդեո նկարահանում, մոնտաժային աշխատանքներ (նվազագույնը 200 hատ մշակված նկար յուրաքանչյուր օրվա համար, վիդեո նկարահանում երկու երկու օրվա ընթացքում, մշակված վիդեո նվազագույնը 3 րոպե )– 2 օր։ Պատվիրատուին տրամադրել 2 օրվա ընթացքում արված բոլոր վիդեո և ֆոտո նյութերը,

5) Սնունդի ապահովում մասնակիցների համար (սուրճի ընդմիջում (4 անգամ) և ճաշ (2 անգամ)– 2օր մինչև 250 անձի համար, գալա ընթրիք 50 անձի համար) (*«Դվին» հյուրանոցային համալիրի կողմից առաջարկվող փաթեթներով*),

6) Կամավորների ներգրավում կազմակերպչական հարցերին օժանդակելու նպատակով– 20 կամավոր (անգլերեն լեզվի իմացությամբ)։ Նրանց հետ կազմակերպել նախնական հանդիպումներ Ակադեմիական քաղաք ծրագրի ներկայացուցչի մասնակցությամբ,

7) Սրահում տեխնիկապես հագեցած բեմի, լեդ էկրանների (մոտ 7մx3մ – 1 հատ և 4մx2մ – 2 հատ), համապատասխան լուսային համակարգի ապահովում,

8) Բեմի և նախասրահի բրենդավորում և դիզայն՝ (Ակադեմիական քաղաք ծրագրի աշխատակազմի հետ քննարկել և առաջարկել նվազագույնը հինգ տարբերակ, որից պատվիրատում կընտրի լավագույն տարբերակը),

9) Համաժամանակյա թարգմանության և թարգմանչական սարքերի ապահովում մինչև 250 հյուրերի համար, 2 օր,

10) Խոսնակների, մոդերռատորների և մասնակիցների համակարգում և աջակցում (dիմավորում/ճանապարհում, hյուրերի տեղափոխում հյուրանոց-միջոցառման վայր-հյուրանոց, հյուրերի աջակցում միջոցառման օրերին)։

11) Արտերկրից հրավիրված հյուրեր\* – 36 հյուր (ցանկը կտրամադրվի լրացուցիչ), որոնց համար պետք է ապահովել.

• Ավիատոմսերի ձեռք բերում

• Դիմավորում/ճանապարհում

• Հյուրանոցների ամրագրում – 2 գիշեր (3\*, Երևան քաղաքի կենտրոն համայնքում)

• Սնունդ, 1-ին օր - ճաշ, 2-րդ օր - ճաշ և ընթրիք

• Հյուրերի տեղափոխում հյուրանոց-միջոցառման վայր-հյուրանոց (սեդան, մինիվան, սպրինտեր)

• Խոսնակի ելույթավճար – 600000 ՀՀ դրամ, սահիկաշարի ներկայացման պրեզենտացիա և խոսնակի ելույթավճար – 1000000 ՀՀ դրամ (ստորև նշված աղյուսակի ներկայացուցիչներից 3 անձ կհանդիսանան և խոսնակ և սահիկաշար պատրաստող/ներկայացնող), մոդերատոր - 400000 ՀՀ դրամ, համաձայն ստորև ներկայացվող ցանկ-գնացուցակի.

|  |  |  |  |  |
| --- | --- | --- | --- | --- |
| **Երկիր/քաղաք** | **Մասնակից․**  **թիվ** | **Ավիատոմս** | **Կացություն** | **Յուրաքանչուր մասնակցի ելույթավճար**  **ՀՀ դրամ** |
| Մյունխեն, Գերմանիա | 4 |  |  | 600000 |
| Բեռլին, Գերմանիա | 3 |  |  | 600000 |
| Լոնդոն, Անգլիա | 8 |  |  | 600000 |
| Կոպենհագեն, Դանիա | 1 |  |  | 600000 |
| Տալլին, Էստոնիա | 1 |  |  | 600000 |
| Հելսինկի, Ֆինլանդիա | 1 |  |  | 600000 |
| Գլազգո, Շոտլանդիա | 1 |  |  | 600000 |
| Միլան, Իտալիա | 1 |  |  | 600000 |
| Չինաստան | 1 |  |  | 600000 |
| ԱՄՆ | 2 |  |  | 600000 |
| Եվրոպական 2 երկիր – ճշգրտման ենթակա | 2 |  |  | 600000 |
| Մոդերատոր | 5 |  |  | 400000 |
| Մոդերատոր - տեղացի | 3 |  |  | 400000 |
| Սահիկաշար | 3 |  |  | 400000 |

*\*Այս բաժնի գումարները վճարվելու են փաստացի մասնակիցների քանակներով (ամբողջ գումարից համապատասխան նվազեցում անելով):*

***Շարժական տեղեկատվական տաղավարի նկարագրություն և կատարման ենթակա ծառայությունների ցանկ.***

Ակադեմիական քաղաք ծրագիրը նախատեսում է իրականացնել շարժական տեղեկատվական տաղավարի արշավ, որի հիմնական նպատակն է մարզերի բնակչությանը ևս ներկայացնել Ակադեմիական քաղաք ծրագիրը։ Այդ նպատակով պետք է կառուցվի հատուկ տաղավար, որը պետք է հագեցած լինի տեղեկատվական նյութերով՝ տպագիր նյութեր, տեսանյութեր, ինտերակտիվ խաղեր և այլ միջոցներ։ Տաղավարը պետք է շրջի ՀՀ բոլոր 10 մարզերով, ներառելով յուրաքանչյուր մարզի մեկ կամ մի քանի խոշոր քաղաքներ` առավելագույնը 15 քաղաք։ Տաղավարը պետք է ունենա հատուկ լուսավորություն՝ այն առավել տեսանելի և գրավիչ դարձնելու համար, հատկապես երեկոյան ժամերին։ Արշավի մեկնարկը նախատեսվում է 2025 թվականի սեպտեմբեր ամսից։ Արշավի շրջանակներում առաջարկվող ուղղություններն են՝

1․ Արարատ – Եղեգնաձոր – Գորիս – Կապան,

2․ Հրազդան – Գավառ – Վարդենիս,

3․ Աշտարակ – Վանաձոր – Ալավերդի – Նոյեմբերյան –Իջևան,

4․ Արմավիր – Գյումրի – Թալին։

**Ծրագրի պարտադիր պահանջներ արշավի անցկացման համար՝**

1. Արշավի բովանդակային նյութերի, վիդեոների, ինտերակտիվ խաղերի մշակում,
2. Մարքեթինգային պլանի մանրամասն մշակում,
3. Ակադեմիական քաղաք ծրագրի բոլոր սոցիալական թվային հարթակներում, տեղացի բլոգերների, ինչպես նաև ավելի լայն լսարան ունեցող սոցիալական հարթակներում շարժական տաղավարի մասին տեղեկատվության տարածում հայերեն և անգլերեն լեզուներով (Ակադեմիական քաղաքի ծրագրի աշխատակազմի հետ համաձայնեցմամբ),
4. Մեքենայի և տաղավարի բրենդավորում և դիզայն, համաձայն Հավելված 1.1-ով ներկայացվող օրինակի:
5. Նյութերի մշակում և տպագրություն (բաններներ (նվազագույնը 5 հատ), ցուցանակներ (նվազագույնը 5 հատ), թռուցիկներ (flyer, նվազագույնը 1000 -1500 հատ), այցեքարտեր (1000 հատ) և այլն) Ակադեմիական քաղաք ծրագրի բրենդինգով,
6. Ֆոտո և վիդեո նկարահանում (յուրաքանչյուր տեղանքից առնվազն 50 մշակված նկար և մեկամփոփ տեսահոլովակ ընդհանուր արշավից՝ նվազագույնը 5 րոպե տևողությամբ, ), մոնտաժային աշխատանքներ։ Պատվիրատուին տրամադրել ողջ արշավի ընթացքում արված բոլոր վիդեո և ֆոտո նյութերը,
7. Տեխնիկական սաքավորումների, նյութերի տեղափոխում և սպասարկում (Լեդ էկրաններ, լույսեր, ձայնային համակարգ (sound system), միկրոֆոն),
8. 5 սպասարկող անձնակազմի վերապատրաստում,
9. Սպասարկող անձնակազմի ամրագրում հյուրանոցներում, սննդի ապահովում, աշխատավարձ,

Սերտ համագործակցություն մարզպետարանների հետ՝ տեղեկատվական արշավի շրջանակներում տեղում կազմակերպչական աշխատանքներին աջակցելու և գործընթացի արդյունավետ իրականացումն ապահովելու նպատակով։

***Ծառայություն մատուցողը, պետք է ունենա.***

*• Նվազագույնը 5 տարվա փորձ՝ նմանատիպ բնույթի և ծավալի միջոցառումների կազմակերպման ոլորտում՝ որպես գլխավոր կատարող (նվազագույնը 6-7 նմանատիպ բովանդակությամբ և ծավալով պայմանագիր, որոնց հանրագումարը պետք է լինի նվազագույնը 350մլն ՀՀԴ),*

*• Համայնքների հետ աշխատանքի (իրազեկում, քարոզարշավ, ինտերակտիվ արշավ) փորձ որպես գլխավոր կատարող (10 նմանատիպ պայմանագիր վերջին 3 տարվա ընթացքում),*

*• Միջոցառման լուսաբանման, մարքետինգի իրականացման, խոսնակների կառավարման, զեկույցների պատրաստման, գովազդի պատրաստման փորձ որպես գլխավոր կատարող (10 նմանատիպ պայմանագիր վերջին 3 տարվա ընթացքում):*

**ՀԱՎԵԼՎԱԾ 1.1**

**տեխմիկական բնութագրի**

**Մեքենայի և տաղավարի բրենդավորման և դիզայնի ձևաչափ**

|  |
| --- |
|  |
|  |
|  |
|  |
|  |
|  |
|  |
|  |